หนูเป็นประจำเดือนมา11วันแล้วแต่ม่นิเดียวแทบไม่ไหลติดผ้าอนามัยเลยค่ะ​ไม่มีอาการปวดท้องจะเป็นอะไรร้ายแรงไหมคะสามารถ​ตรวจได้ไหมคะ
สวัสดีค่ะ การมีเลือดออกนาน 11 วัน ถือว่าเป็นอาการเลือดออกผิดปกติ โดยอาจเกิดได้จาก1. ภาวะแทรกซ้อนของการตั้งครรภ์ เช่น แท้งคุกคาม แท้งไม่ครบ ท้องนอดมดลูก เป็นต้น แต่มักเลือดออกปริมาณมาก และมีอาการปวดท้องน้อยร่วมด้วย2. การทำงานผลิตฮอร์โมนของรังไข่ผิดปกติ3. ความผิดปกติที่มดลูก เช่น มีเยื่อบุโพรงมดลูกเจริญผิดที่ เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น แต่มักพบในหญิงวัยกลางคนขึ้นไป4. มีโรคในระบบอื่นๆ เช่น มีภาวะเกร็ดเลือดต่ำ มีภาวะไทรอยด์ฮอร์โมนผิดปกติ เป็นต้น5. การใช้ยาฮอร์โมนต่างๆ เช่น ยาฉีดคุมกำเนิด ยาฝังคุมกำเนิด ยาสตรี สมุนไพร อาหารเสริมต่างๆหากที่ผ่านได้มีเพศสัมพันธ์ แนะนำควรตรวจหาการตั้งครรภ์ดูด้วยค่ะ แต่หากไม่มีเพศสัมพันธ์ หรือตรวจไม่พบการตั้งครรภ์ และไม่ได้เกิดจากการใช้ยาใดๆ แนะนำว่าควรไปพบสูติ-นรีแพทย์เพื่อตรวจหาสาเหตุค่ะ